2.9.2022
FI
Euroopan unionin virallinen lehti
C 335 A/11
KANTELU EUROOPAN OIKEUSASIAMIEHELLE
Hakijat voivat kaikkien Euroopan unionin kansalaisten tapaan tehdä kantelun seuraavaan osoitteeseen: Euroopan oikeusasiamies 1, avenue du Président Robert Schuman CS30403 67001 Strasbourg RANSKA https://www.ombudsman.europa.eu/fi/home Hakijoita pyydetään kiinnittämään huomiota siihen, että kantelu Euroopan unionin oikeusasiamiehelle ei keskeytä henkilöstösääntöjen 90 artiklan 2 kohdassa ja 91 artiklassa asetettua määräaikaa valituksen tekemiselle tai kanteen nostamiselle unionin yleisessä tuomioistuimessa Euroopan unionin toiminnasta tehdyn sopimuksen 270 artiklan nojalla.
Kannattaa huomata myös, että oikeusasiamiehen tehtävien hoitamista koskevien yleisten ehtojen 2 artiklan 4 kohdassa edellytetään, että ennen kantelun tekemistä oikeusasiamiehelle on suoritettu asianmukaiset hallinnolliset menettelyt asianomaisissa toimielimissä ja elimissä.
YHTÄLÄISET MAHDOLLISUUDET
AK huolehtii siitä, ettei valintamenettelyssä esiinny minkäänlaista syrjintää, ja toteuttaa tasa-arvopolitiikkaa.
Hakemuksen voivat tehdä kaikki hakijat sukupuolesta, rodusta, ihonväristä, etnisestä tai sosiaalisesta alkuperästä, geneettisistä ominaisuuksista, kielestä, uskonnosta tai vakaumuksesta, poliittisista tai muista mielipiteistä, kansalliseen vähemmistöön kuulumisesta, varallisuudesta, syntyperästä, vammaisuudesta, iästä, seksuaalisesta suuntautumisesta, siviilisäädystä tai perhetilanteesta riippumatta.
Hakijoita, joilla on erityistarpeita vammaisuuden takia, pyydetään ilmoittamaan asiasta hakemukseen liitetyssä sinetöidyssä luottamuksellisessa viestissä.
Pyyntö käsitellään täysin luottamuksellisesti, eikä sitä tallenneta.
HAKIJOIDEN PYYNNÖT SAADA TUTUSTUA ITSEÄÄN KOSKEVIIN ASIAKIRJOIHIN
Hakijoilla on nimenomainen oikeus saada tietyt heitä itseään koskevat tiedot.
Arviointikeskusvaiheeseen ja haastatteluun hyväksytyt hakijat voivat pyynnöstä saada jäljennöksen itseään koskevasta arviointiraportista.
Jäljennöspyyntöjä voidaan esittää vasta valintamenettelyn päättymisen jälkeen.
Pyynnöt käsitellään noudattaen vaatimusta valintalautakunnan työskentelyn luottamuksellisuudesta ja sääntöjä yksilöiden suojelusta henkilötietojen käsittelyssä.
HENKILÖTIETOJEN SUOJA
AK huolehtii tämän valintamenettelyn järjestämisestä vastaavana elimenä siitä, että hakijoiden henkilötietoja käsitellään Euroopan parlamentin ja neuvoston asetuksen (EU) 2018/1725 (1) mukaisesti erityisesti luottamuksellisuuden ja turvallisuuden osalta.
AK:n tietosuojavastaava toimii asetuksen (EU) 2018/1725 soveltamiseen liittyvissä yhteyksissä riippumattomana neuvonantajana, ja hänen on pidettävä keskusrekisteriä kaikesta komitean suorittamasta henkilötietojen käsittelystä.
Henkilötietoja kerätään ja käsitellään ainoastaan valintamenettelyyn ja tulosten hallinnointiin liittyvissä tarkoituksissa (mukaan lukien mahdollisiin sisäisiin tai ulkoisiin tarkastuksiin tai valintaa koskeviin oikeudellisiin menettelyihin liittyvät näkökohdat).
Tietyt tiedot lisätään tarvittaessa niiden valintamenettelyn läpäisseiden hakijoiden henkilökansioon, jotka nimitetään virkamiehiksi.
Tietojen vastaanottajia ovat — palvelukseenottomenettelystä vastaava henkilöstö- ja talousasioiden osaston henkilöstö — valintalautakunnan jäsenet — tarvittaessa oikeudellisten asioiden yksikkö
(1)
Euroopan parlamentin ja neuvoston asetus (EU) 2018/1725, annettu 23 päivänä lokakuuta 2018, luonnollisten henkilöiden suojelusta unionin toimielinten, elinten ja laitosten suorittamassa henkilötietojen käsittelyssä ja näiden tietojen vapaasta liikkuvuudesta sekä asetuksen (EY) N:o 45/2001 ja päätöksen N:o 1247/2002/EY kumoamisesta (EUVL L 295, 21.11.2018, s. 39).